Publication: Magyar Közlöny
Issue: MK-2007-112 (Year: 2007, Number: 112)
Era: 2004-2010
Section: szóló 1996. évi I. törvény (a továbbiakban: Rttv.), a bejelentésben foglaltak és a jelen mûsorszolgáltatási szabályzat (a továbbiakban: szabályzat) alapján közmûsor-szolgáltatóként folytatja. A Vajszló TV a közmûsor-szolgáltatás törvényes és szakmai feltételeinek érvényre juttatásáról
Paragraph Index: 572

4. A hírek, idõszerû politikai mûsorok sokoldalúságának és kiegyensúlyozottságának, a vitatott kérdések ismertetésének, a vélemények, nézetek sokféleségének bemutatására vonatkozó elvek 4.1. A mûsorszolgáltató köteles gondoskodni arról, hogy a közvéleményt foglalkoztató, a közérdeklõdésre számot tartó vagy a vitatott kérdésekben minden lényeges, a helyi közélet szempontjából befolyásoló vélemény megismerhetõ legyen. 4.2. A hírekben, illetve politikai mûsorokban a vélemények kinyilvánításának jogát csak a mûsor idõtartama korlátozhatja, de az is csak az arányosság szempontjai alapján. 4.3. A mûsorszolgáltató köteles arra, hogy a nézõ véleményének kialakításához szükséges minden lényeges információt és véleményt megjelenítsen. 4.4. A mûsorszolgáltató törekszik arra, hogy a hírekben, illetve a politikai mûsorokban a helyi közéletet meghatározó társadalmi csoportok véleménye helyet kapjon. 4.5. A mûsor közzétételének nem akadálya, ha valamely álláspont képviseletére objektív vagy szubjektív okból nincs lehetõség. Ebben az esetben az akadály okáról a mûsorszolgáltató a nézõt tájékoztatni köteles. 4.6. A hír-, illetve a politikai mûsorban megjelenõ információk forrását a mûsorszolgáltató ellenõrzi és ahol szükséges, megjelöli. Ha több információ ellentétes tartalommal áll rendelkezésre, azok közül legalább két, egymástól független hírforrásból származó információt kell közzétenni az ellentmondásra történõ egyértelmû figyelemfelhívás mellett. 4.7. A különbözõ vélemények megszólaltatásakor a mûsorszolgáltató a véleménynyilvánításhoz fûzõdõ alkotmányos jog elvei szerint lehetõséget ad arra, hogy a megszólaló álláspontját ismertesse. Ez azonban nem járhat a személyiséghez fûzõdõ jogok sérelmével, megfogalmazásában pedig nem lehet durva, illetve alkalmas arra, hogy más becsületét vagy jó hírnevét sértse. Ha ez – különösen élõ mûsorban – mégis elõfordulna, a mûsorszerkesztõnek haladéktalanul közölnie kell, hogy ez a megszólaló, nem pedig a mûsorszolgáltató álláspontja. 4.8. Hír- és politikai mûsorokban a mûsorvezetõ saját pártpolitikai kötõdését nem jelenítheti meg, saját véleményét az elhangzott álláspontok mellett vagy ellen nem ismertetheti. 4.9. Bármely állásfoglalás vagy vélemény a szerkesztés során nem változhat meg úgy, hogy ellentmondásban álljon a megkérdezett álláspontjával. 4.10. Ha a hír- vagy politikai mûsorban tartalmi vagy tárgyi tévedés hangzott el, azt a lehetõ leghamarabb ki kell javítani a nézõ figyelmének erre történõ egyértelmû felhívása mellett. 4.11. Politikai mûsorban a mûsorvezetõnek törekedni kell arra, hogy a résztvevõk egymás emberi méltóságának tiszteletben tartásával fejtsék ki véleményüket. 4.12. Helyreigazítást, illetve kifogást lehet közzétenni az érintett kérelmére, illetve kötelezõ a közzététel akkor, ha ezt jogerõs bírói ítélet vagy a Panaszbizottság határozata elõírja.

Source: https://magyarkozlony.hu/hivatalos-lapok/20c4f22703685126fd5a48a559d10655d50994ea/dokumentumok/34336bcbc953a9e074f4dba0d078aef8158ffd2d/letoltes